PROLJETNE SLIČICE

Nastavna jedinica: Proljetne sličice

Tip sata: interpretacija pjesme

Dragi učenici, lijep pozdrav! Nastavljamo obrađivati nastavne cjeline iz hrvatskoga jezika. Budući da je proljeće pokucalo na vrata prije nekoliko dana, obradit ćemo pjesmu proljetne tematike. Zapišite u svoje bilježnice naslov Proljetne sličice. Pozorno čitajte i rješavajte zadatke. Želim vam puno sreće!

1. Prije čitanja pjesme odgovori na pitanja koja se nalaze pri vrhu udžbenika.
2. Pročitaj pjesmu *Proljetne sličice*.
3. Odgovori u svoju bilježnicu na prvu skupinu pitanja. Navedena su pitanja označena znakom „Razumijem pročitani tekst“. Objašnjenje svih znakova nalazi se na 4. stranici.
4. Druga skupina pitanja označena su znakom „Moji doživljaji i razmišljanja“. Pročitaj zadatak, a odgovor zapiši u bilježnicu.
5. Ispiši sve pridjeve iz pjesme u bilježnicu.

**Uputa roditeljima:** Poštovani roditelji, molim vas, provjerite jesu li učenici riješili sve zadatke. Ukoliko uočite bilo kakvu grješku, pomozite djeci te zajedno ispravite netočnosti. Objašnjenje znakova nalazi se na 4. stranici udžbenika i na sljedećoj stranici ovoga dokumenta.



